OpenLLM-France/wikimedia huggingface dataset:
# Jackie Lewis

Jackie Lewis va ser un pilot de curses automobilístiques britànic que va arribar a disputar curses de Fórmula 1.
Jackie Lewis va néixer l'1 de novembre del 1936 a Stroud, Gloucestershire, Anglaterra, de família gal·lesa.

## A la F1

Va debutar a la tercera cursa de la temporada 1961 (la dotzena temporada de la història) del campionat del món de la Fórmula 1, disputant el 18 de juny del 1961 el GP de Bèlgica al Circuit de Spa-Francorchamps.
Jackie Lewis va participar en un total de deu proves puntuables pel campionat de la F1, disputades a les temporades (1961 i 1962) aconseguint finalitzar una cursa en quarta posició com a millor classificació i assolí tres punts pel campionat del món de pilots.

## Resultats a la Fórmula 1

| Any | Equip | Xassís | Motor | 1 | 2 | 3 | 4 | 5 | 6 | 7 | 8 | 9 | Posició | Punts |
| 1961 | H&L Motors | Cooper | Climax | MON | HOL | BEL 9 | FRA Ret | GBR Ret | ALE 9 | ITA 4 | USA | | 13è | 3 |
| 1962 | Ecurie Galloise | Cooper | Climax | HOL 8 | | BEL | FRA Ret | GBR 10 | ALE Ret | ITA | USA | SUD | - | 0 |
| 1962 | Ecurie Galloise | BRM | BRM | | MON NVQ | | | | | | | | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 10 | 0 | 0 | 0 | 0 | 3 |
# La Chuvera

La Chuvera (nom oficial al Nomenclàtor Geogràfic d'Aragó) és una partida del terme municipal de Binèfar (Aragó). Està situada al costat de l'A-22, a l'extrem occidental de la localitat i tocant a la partida d'Alcort i al mont Fobet.

## Toponímia

Apareix per primera vegada el 3 d'agost de 1766 en un protocol notarial de José de Arias y Javierre relatiu a una venda:
| « | Un campo de tierra blanca con oliveras que sera de doze fanegas de sembradura poco mas o menos, o lo que fuere, sito en los terminos de dicha villa de Vinefar a la partida llamada Chubera, que confrenta con olivar de Francisco Butiller, heredad de D. Antonio Mozarabe, camino que passa por medio de dicho campo, que ba al Romeral y camino que ba al lugar de Pueyo de Moros | » |
Benito Coll documenta la variant La Juera en una antiga escriptura de 1582, que no es conserva en l'actualitat. El substantiu chuvera deriva del llatí IŬGU > jou en català y chubo en aragonès, amb una consonant africada sorda a l'inici de paraula característica de la fonètica aragonesa, així com del valencià apitxat.
El terme ve del català dialectal jovera, sent "el lloc entre les dues clavilles del jou, on l'animal fica el cap". Es troba també a la toponímia de Calaceit fent referència a un terreny que fa d'unió entre les zones que l'envolten.

## Referències

* ↑ (castellà) BOA ORDEN VMV/914/2020, de 14 de septiembre, por la que se publica el Acuerdo adoptado por el Gobierno de Aragón, en su reunión celebrada el día 15 de julio de 2020, por el que se aprueban las modificaciones del Nomenclátor Geográfico de Aragón.
* ↑ (anglès) Notas en torno a la toponimia de Binéfar (Huesca). Javier Giralt Latorre,
# TCM

TCM té els següents significats:
* TCM (theory of condensed matter) o Grup de teoria de la matèria condensada, grup teòric del departament de física del Cavendish Laboratory de la Universitat de Cambridge
* TCM o Turner Classic Movies, canal de televisió per cable
* TCM (triclorometà) o cloroform, compost orgànic de fórmula química CHCl₃
* TCM o trellis coded modulation
# Villa Verde (Texas)

Villa Verde és una concentració de població designada pel cens dels Estats Units a l'estat de Texas. Segons el cens del 2000 tenia 891 habitants.

## Demografia

Segons el cens del 2000, Villa Verde tenia 891 habitants, 216 habitatges, i 200 famílies. La densitat de població era de 905,3 habitants per km².
Dels 216 habitatges en un 53,2% hi vivien nens de menys de 18 anys, en un 73,1% hi vivien parelles casades, en un 14,8% dones solteres, i en un 7,4% no eren unitats familiars. En el 6,5% dels habitatges hi vivien persones soles el 3,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,13 i el nombre mitjà de persones que vivien en cada família era de 4,3.
Per edats la població es repartia de la següent manera: un 37,6% tenia menys de 18 anys, un 11,6% entre 18 i 24, un 27,6% entre 25 i 44, un 18% de 45 a 60 i un 5,3% 65 anys o més.
L'edat mediana era de 26 anys. Per cada 100 dones de 18 o més anys hi havia 89,8 homes.
La renda mediana per habitatge era de 22.768 $ i la renda mediana per família de 22.857 $. Els homes tenien una renda mediana de 14.932 $ mentre que les dones 14.107 $. La renda per capita de la població era de 5.659 $. Aproximadament el 36,3% de les famílies i el 34,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Villa Verde». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 12 agost 2010].
* ↑ «Geographic Comparison Table- Villa Verde». American Fact Finder. Oficina del Cens dels Estats Units, 12-01-2010. Arxivat de l'original el 2011-06-06. [Consulta: 12 agost 2010].
# Jacinto Urrestarazu Munduate

Jacinto Urrestarazu Munduate (Ataun, 1936—2017) va ser un ciclista basc, professional entre 1957 i 1965. Entre els seus triomfs més importants hi ha la victòria al Circuit de Getxo i una etapa a la Volta a Catalunya de 1964.
El seu germà, José Urrestarazu Munduate, també es dedicà al ciclisme.

## Palmarès

* 1956
** 1r a la Prova de Legazpi
* 1958
** Vencedor de 3 etapes a la Volta a Andalusia
* 1960
** 1r al Circuit de Getxo
* 1961
** Vencedor de 2 etapes a la Volta a Andalusia
* 1963
** Vencedor d'una etapa a la Volta a Andalusia
* 1964
** Vencedor d'una etapa a la Volta a Catalunya

### Resultats a la Volta a Espanya

* 1965. Abandona

## Referències

* ↑ «Jacinto Urrestarazu vencedor de la etapa Ribas de Fresser-Andorra». Mundo Deportivo, 17-09-1964 [Consulta: 11 abril 2015].

## Enllaços externs

* Fitxa a sitiodeciclismo.net
* Palmarès a museociclismo.it
* Fitxa a cyclebase.nl
# Leachville

Leachville és una població dels Estats Units a l'estat d'Arkansas. Segons el cens del 2000 tenia 1.981 habitants.

## Demografia

Segons el cens del 2000, Leachville tenia 1.981 habitants, 788 habitatges, i 549 famílies. La densitat de població era de 413,4 habitants/km².
Dels 788 habitatges en un 32% hi vivien nens de menys de 18 anys, en un 56,6% hi vivien parelles casades, en un 10,2% dones solteres, i en un 30,3% no eren unitats familiars. En el 27,5% dels habitatges hi vivien persones soles el 16,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,51 i el nombre mitjà de persones que vivien en cada família era de 3,07.
Per edats la població es repartia de la següent manera: un 27,3% tenia menys de 18 anys, un 8,2% entre 18 i 24, un 27,1% entre 25 i 44, un 22% de 45 a 60 i un 15,4% 65 anys o més.
L'edat mitjana era de 36 anys. Per cada 100 dones de 18 o més anys hi havia 87,6 homes.
La renda mitjana per habitatge era de 25.789 $ i la renda mitjana per família de 32.574 $. Els homes tenien una renda mitjana de 26.792 $ mentre que les dones 17.083 $. La renda per capita de la població era de 15.360 $. Entorn del 12,4% de les famílies i el 17,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Leachville». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Leachville». American Fact Finder. Oficina del Cens dels Estats Units, 12-01-2010.
# Hattha Datha

Unhanagara Hattha Datha (a vegades dit Hattha Datha II perquè el nom original del rei Dathopa Tissa I era també Hattha Datha que hauria estat el I)) fou rei d'Anuradhapura (Sri Lanka) uns mesos del 691.
El rei Datta va morir al cap de dos anys de regnat i llavors el cap militar tàmil Pottha-kuttha, que tenia el verdader poder, va posar al tron a Unhanagara Hattha Datha o Hununaru Riandalu. Al cap de sis mesos Manavamma va tornar de l'Índia amb un exèrcit de mercenaris i va ocupar el nord del país; des de allí es va dirigir a la capital Anuradhapura i prop de les muralles de la ciutat es va trobar amb l'exèrcit de Pottha-kuttha dirigit per aquest i pel rei; es va lliurar una gran batalla en la qual el rei va resultar mort i el cap tàmil va fugir i es va refugiar en casa d'una amics però es va acabar suïcidant quan es va adonar que estava posant als amics en perill.
Manavamma va entrar a Anuradhapura i es va proclamar rei obrint l'anomenada segona dinastia Lambakanna (691-1017)

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Stebbins

Stebbins és una població dels Estats Units a l'estat d'Alaska. Segons el cens del 2007 tenia 552 habitants.

## Demografia

Segons el cens del 2000, Stebbins tenia 547 habitants, 123 habitatges, i 104 famílies La densitat de població era de 6 habitants/km².
Dels 123 habitatges en un 64,2% hi vivien nens de menys de 18 anys, en un 47,2% hi vivien parelles casades, en un 11,4% dones solteres, i en un 15,4% no eren unitats familiars. En el 12,2% dels habitatges hi vivien persones soles el 0,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 4,45 i el nombre mitjà de persones que vivien en cada família era de 4,86.
Per edats la població es repartia de la següent manera: un 47,2% tenia menys de 18 anys, un 12,4% entre 18 i 24, un 22,1% entre 25 i 44, un 13,7% de 45 a 60 i un 4,6% 65 anys o més.
L'edat mediana era de 20 anys. Per cada 100 dones de 18 o més anys hi havia 114,1 homes.
La renda mediana per habitatge era de 23.125 $ i la renda mediana per família de 28.214 $. Els homes tenien una renda mediana de 33.125 $ mentre que les dones 20.000 $. La renda per capita de la població era de 8.249 $. Aproximadament el 40,4% de les famílies i el 41,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «Annual Estimates of the Population for Incorporated Places in Alabama». Oficina del Cens dels Estats Units, 10-07-2008.
* 1 2 3 «Fact Sheet- Stebbins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 16 juliol 2010].
* ↑ «Geographic Comparison Table- Stebbins». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 16 juliol 2010].
# Lead time

Un temps d'execució és la latència entre l'inici i la finalització d'un procés. Per exemple, el temps de lliurament entre la realització d'una comanda i el lliurament de cotxes nous per part d'un fabricant determinat pot ser d'entre 2 setmanes i 6 mesos, depenent de diverses particularitats. Un diccionari empresarial defineix "temps d'execució de fabricació" com el temps total necessari per fabricar un article, inclòs el temps de preparació de la comanda, el temps de la cua, el temps de configuració, el temps d'execució, el temps de moviment, el temps d'inspecció i el temps d'emmagatzematge. Per als productes fets per comanda, és el temps entre el llançament d'una comanda i la producció i enviament que compleixen aquesta comanda. Per als productes fabricats per a estoc, és el temps que transcorre des de l'alliberament d'una comanda fins a la producció i la recepció a l'inventari de productes acabats.
Una definició convencional de temps d'execució en un context de gestió de la cadena de subministrament és el temps des del moment en què el client fa una comanda (el moment en què el proveïdor s'assabenta del requisit) fins al moment en què està a punt per al lliurament. En absència d'inventari de productes acabats o intermedis (treballs en curs), és el temps que triga a fabricar realment la comanda sense cap inventari que no sigui matèries primeres. El Chartered Institute of Procurement & Supply identifica el "temps de lliurament total" com una combinació de "temps de lliurament intern" (el temps necessari perquè els processos interns de l'organització compradora progressin des de la identificació d'una necessitat fins a l'emissió d'una ordre de compra) i "extern". temps de lliurament" (el temps necessari per als processos de l'organització subministradora, inclòs qualsevol desenvolupament requerit, fabricació, enviament i lliurament).
El temps de lliurament consta de:
* Temps d'execució del preprocessament (també conegut com a "temps de planificació" o "paperes"): el temps necessari per llançar una comanda de compra (si compreu un article) o crear un treball (si fabriqueu un article), des del moment en què en coneixeu el requisit.
* Termini de processament : el temps necessari per adquirir o fabricar un article.
* Temps d'execució del postprocessament : el temps per fer que un article comprat estigui disponible a l'inventari des del moment en què el rebeu (inclosa la quarantena, la inspecció, etc.)

## Referències

* ↑ «Lead Time» (en anglès). https://corporatefinanceinstitute.com.+[Consulta: 23 desembre 2022].
* ↑ BusinessDictionary, Manufacturing Lead time Arxivat 2020-09-25 a Wayback Machine., accessed 16 August 2019
* ↑ CIPS in partnership with Profex Publishing, Procurement and Supply Operations, 2012, revised 2016, pp. 64-65
* ↑ Lead Times Arxivat 2022-12-23 a Wayback Machine.. "Lead times in supply chain" Supply Chain Consultant Website.
# Geopelia

Geopelia és un gènere d'ocells de la família dels colúmbids (Columbidae ).
El gènere va ser introduït l'any 1837 pel naturalista anglès William John Swainson amb la colomba zebra (Geopelia striata) com a espècie tipus. El nom del gènere combina el grec antic geō- que significa "terra-" i "peleia" ' que significa "coloma".

## Taxonomia

Segons la Classificació del Congrés Ornitològic Internacional (versió 2.5, 2010) aquest gènere està format per cinc espècies:
* tortoreta diamant (Geopelia cuneata).
* tortoreta d'espatlles barrades (Geopelia humeralis).
* tortoreta barrada (Geopelia maugeus).
* tortoreta plàcida (Geopelia placida).
* tortoreta estriada (Geopelia striata).

## Referències

* ↑ Swainson, William John. On the Natural History and Classification of Birds. 2. London: John Taylor, 1837, p. 348.
* ↑ Check-list of Birds of the World. 3. Cambridge, Massachusetts: Harvard University Press, 1937, p. 100.
* ↑ Jobling, James A. The Helm Dictionary of Scientific Bird Names. London: Christopher Helm, 2010, p. 172. ISBN 978-1-4081-2501-4.
* ↑ «Colombs». Unió Internacional d'Ornitòlegs. [Consulta: 5 març 2020].
# Paretroplus menarambo

Paretroplus menarambo és una espècie de peix de la família dels cíclids i de l'ordre dels perciformes.

## Morfologia

Els mascles poden assolir els 12,8 cm de longitud total.

## Distribució geogràfica

Es troba a Madagascar.

## Referències

* ↑ Bleeker, P. 1868. Description de trois espèces inédites de Chromidoïdes de Madagascar. Versl. Akad. Amsterdam (Ser. 2) v. 2: 307-314.
* ↑ BioLib (anglès)
* 1 2 FishBase (anglès)

## Bibliografia

* Axelrod, H. R., 1993. The most complete colored lexicon of cichlids. T.F.H. Publications, Neptune City (Estats Units).
* Goldstein, R.J.: Cichlids of the world.T.F.H. Publications Inc. Neptune City, Nova Jersey, Estats Units. Any 1988.
* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Poll, M. & J.P. Gosse 1995: Genera des poissons d'eau douce de l'Afrique. Mémoire de la Classe des Sciences. Académie royale de Belgique. 9: 1-324.
* Römer U.: Cichliden Atlas, Bd. 1. Melle. 1311 p. Any 1998.
* Sparks, J. 2008. Phylogeny of the cichlid subfamily Etroplinae and taxonomic revision of the malagasy cichlid genus Paretroplus (Teleostei: Cichlidae). Bulletin of the American museum of Natural history, 314: 1-151.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Hestrud

Hestrud és un municipi francès, situat a la regió dels Alts de França, al departament del Nord. L'any 2006 tenia 325 habitants. Limita amb els municipis de Beaurieux, Eccles, Bérelles i Beaumont (Hainaut).

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 264 | 291 | 257 | 290 | 261 | 275 | 247 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Pierre Herbet | PS |

## Galeria d'imatges

* Kiosc
* Església Saint Romain
* Monument als morts
* Museu de la Duana
* L'abrevador de l'emperador
# Village Vanguard

El Village Vanguard és un cèlebre club de jazz de New York als Estats Units situat al 178 de la Setena Avinguda (a l'altura del carrer 11) al barri de Greenwich Village. Va ser fundat cap a 1935 i ha acollit els millors músics de jazz, des de John Coltrane qui hi va produir famoses gravacions a Bill Evans o Wynton Marsalis.

## Els principals enregistraments al Village Vanguard

* 2007: Live at the Village Vanguard de Bill Charlap, a Blue Note.
* 1999: Live at the Village Vanguard de Wynton Marsalis, a Sony.
* 1984: Live at the Village Vanguard de Michel Petrucciani, a Blue Note.
* 1976: Homecoming: Live at the Village Vanguard de Dexter Gordon, a Sony.
* 1970: Betty Carter at the Village Vanguard de Betty Carter, a Verve.
* 1967: Live at the Village Vanguard Again! de John Coltrane a Impulse!.
* 1963: Impressions de John Coltrane a Impulse!.
* 1961: The Complete 1961 Village Vanguard Recordings de John Coltrane.
* 1961: Live at the Village Vanguard de John Coltrane, a Impulse!.
* 1961: Sunday at the Village Vanguard de Bill Evans.
* 1957: Night at the Village Vanguard de Sonny Rollins, a Blue Note.

## Enllaços externs

* Web oficial
* Village Vanguard - Jazz Club in NY | Portrait
# Ignasi Llorente i Briones

Ignasi Llorente i Briones (Barcelona, 16 de novembre de 1973) és un empresari, comunicador, divulgador cientïfic i polític català. Va estudiar medicina a la Universitat Rovira i Virgili. Tot i això, ha dedicat la major part de la seva trajectòria professional a la comunicació i a les TIC.

## Trajectòria professional

Actualment és soci de la consultora Utopiq, especialirtzada en comunicació del canvi de paradigma, és a dir el triple canvi social, climàtic i tecnològic. Des de juliol de 2024 també és soci de l'agència Karmina especialitzada en social media marketing.
També col·labora amb diverses entitats, universitats i organitzacions amb conferències i publicacions al voltant del paper que el mètode científic ha de jugar en la nostra societat més enllà del camp estrictament científic. Exemples d'això en són el llibre A la recerca del benestar (Angle, 2012), on exposa la seva recepta per tal que el mètode científic entri en els cercles de presa de decisions polítiques, i el conte infantil Mai no oblidaré el teu nom (Cossetània, 2018), on explica al públic més jove un dels moments més importants de la revolució neolítica. També l'any 2018 va publicar La història de la ciència com mai te l'han explicat (Angle, 2018, tercera edició), on repassa els moments més importants en la història del pensament científic des de l'escola de Tales fins a les principals teories del segle xx.
La seva darrera publicació ha sigut la novel·la Els robots prefereixen el jazz (Capital Books, 2021) on tracta sobre els canvis que la intel·ligència artificial pot comportar en el terreny mèdic, social i filosòfic.
Durant els darrers anys se l'ha considerat un dels referents pel que fa al pensament crític i l'anàlisi de com les noves tecnologies han incidit en el terreny de la comunicació científica. Cal destacar les seves aportacions en l'estudi de fenòmens com la post-veritat i les fake-news.

## Trajectòria política

Va ser militant d'Esquerra Republicana de Catalunya, fins a l'any 2018, partit pel qual fou escollit regidor pel districte de l'Eixample de Barcelona a les eleccions municipals espanyoles de 2003. i 2007. També fou conseller nacional d'ERC entre 2004 i 2011 i portaveu nacional d'ERC del 2008 al 2011.
L'any 2019 fou elegit alcalde de Torrelles de Llobregat com a cap de llista de l'agrupació independent Compromís i Acord per Torrelles Arxivat 2021-01-28 a Wayback Machine..

## Obres

* La cuina d'Esquerra (2010), Llibres de l'Índex.
* A la recerca del benestar (2012), Angle Editorial.
* Som Laics? (2013), Diversos Autors, Edicions Els Llums.
* Els dies feliços (2014), Diversos Autors, Edicions Els Llums.
* La historia de la ciència com mai te l'han explicat (2018), Angle Editorial.
* Mai no oblidaré el teu nom (2018), Cossetània Edicions.
* Els robots preferixen el jazz (2021), Capital Books.

## Referències

* ↑ «Utopiq» (en espanyol europeu). [Consulta: 29 agost 2024].
* ↑Resultats de les municipals de 2003 a l'Eixample
* ↑A la recerca del benestar, de Llorente Briones, Ignasi al web de la Llibreria Santos Ochoa
* ↑ «Es constitueix el nou Ajuntament de Torrelles - Ajuntament de Torrelles». [Consulta: 13 juliol 2019].
# Gerd Achgelis

Gerd Achgelis (16 juliol 1908 – 18 Maig 1991) va ser un aviador alemany, pilot de proves i pioner en el desenvolupament d’helicòpters.

## Biografia

Achgelis va néixer a Golzwarden, Gran Ducat d'Oldenburg, i després d’un aprenentatge com a electricista i una formació en vol a AEG, Achgelis va completar-ho a l'Escola d'Aviació de Böblingen fins a la llicència d'acrobàcia aèria. El 1928 va començar a treballar com a pilot acrobàtic. El 1930 va volar invertit durant una hora sobre Londres i el 1931 va ser campió alemany d’acrobàcia aèria. Volant un Focke-Wulf Fw 44 Stieglitz, Achgelis es va classificar tercer al Campionat Mundial d'Aerobàtica de París de 1934 i va ser cinquè a l'esdeveniment de 1936 a Berlín.
Des de l'abril de 1932, també va treballar com a instructor de vol al Technikum Weimar i el 1933 es va convertir en pilot de proves principal de la companyia Focke-Wulf a Bremen. El 26 de juny de 1936 va volar el Focke-Wulf Fw 61, considerat el primer helicòpter pràctic, en el seu primer vol. El 27 d'abril de 1937, juntament amb Henrich Focke, va fundar l'empresa Focke-Achgelis per desenvolupar i fabricar helicòpters a Hoykenkamp.
El 1933 Hermann Göring va proposar que Achgelis ocupés un lloc com a instructor a la Deutsche Verkehrsfliegerschule ("Escola Alemanya de Transport Aeri"), per establir i formar un equip acrobàtic. Achgelis va rebutjar l'oferta i també va rebutjar la sol·licitud de Göring de prendre el càrrec de Generalluftzeugmeister ("Director General d'Equips de la Luftwaffe") després de la mort d'Ernst Udet el novembre de 1941. Va treballar com a pilot de proves en una fàbrica d'avions de Graudenz fins al final de la Segona Guerra Mundial.
Després de la guerra, Achgelis es va retirar a la seva granja familiar i, a partir del 1952, tenia interessos comercials a Hude. No obstant això, va romandre connectat amb món del vol. El 1961 fou un dels fundadors de l'aeròdrom Flugplatz Oldenburg-Hatten a Hatten i, el 1975, rebé la legió d'honor de França pels seus èxits en aviació. També va fer donació del trofeu Kavalier der Lüfte, que es lliura anualment cada novembre.
Achgelis va morir a casa seva a Hude el 1991.

## Referències

* 1 2 3 4 Müller, H. «Ein Leben für die Luftfahrt – Gerhard Achgelis 80 Jahre» (en alemany). aerokurier, 8, 1988.
* ↑ Von Zeppelin bis Airbus Luftfahrt in Nordwestdeutschland im 20. Jahrhundert ; [anlässlich der Ausstellung: "Von Zeppelin bis Airbus. Luftfahrt in Nordwestdeutschland im 20. Jahrhundert" des Landesmuseums für Kunst und Kulturgeschichte Oldenburg vom 26. August bis zum 18. November 2007 und des Ostfriesischen Landesmuseums Emden vom 27. April bis zum 31. August 2008]. 1. Aufl, 2007. ISBN 978-3-7688-1966-4.